CELEX: 22004D0145
Language: sk
Date: 2004-10-29 00:00:00
Title: Rozhodnutie Spoločného výboru EHP č. 145/2004 z 29. októbra 2004 ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP

21.4.2005   
            
            
               SK
            
            
               Úradný vestník Európskej únie
            
            
               L 102/15
            
         
      ROZHODNUTIE SPOLOČNÉHO VÝBORU EHP
   
   č. 145/2004
   z 29. októbra 2004
   ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 126/2004 z 24. septembra 2004 (1).
            
         
               (2)
            
            
               Nariadenie Komisie (ES) č. 324/2004 z 25. februára 2004, ktorým sa mení a dopĺňa príloha I k nariadeniu Rady (EHS) č. 2377/90 ustanovujúcemu postup Spoločenstva na stanovenie maximálnych limitov rezíduí veterinárnych liečiv v potravinách živočíšneho pôvodu (2), sa má začleniť do dohody.
            
         
               (3)
            
            
               Nariadenie Komisie (ES) č. 546/2004 z 24. marca 2004 o zmene a doplnení príloh I, II a III nariadenia Rady (EHS) č. 2377/90, ktorým sa stanovuje postup Spoločenstva pre určovanie maximálnych hladín rezíduí veterinárnych liečiv v krmivách živočíšneho pôvodu (3), sa má začleniť do dohody,
            
         ROZHODOL TAKTO:
   Článok 1
   Do bodu 14 [nariadenia Rady (EHS) č. 2377/90] kapitoly XIII prílohy II k dohode sa dopĺňajú nasledujúce zarážky:
   
      
                  „—
               
               
                  
                     32004 R 0324: nariadenie Komisie (ES) č. 324/2004 z 25. februára 2004 (Ú. v. EÚ L 58, 26. 2. 2004, s. 16),
               
            
                  —
               
               
                  
                     32004 R 0546: nariadenie Komisie (ES) č. 546/2004 z 24. marca 2004 (Ú. v. EÚ L 87, 25. 3. 2004, s. 13).“
               
            
   Článok 2
   Texty nariadení (ES) č. 324/2004 a 546/2004 v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 30. októbra 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (4).
   Článok 4
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 29. októbra 2004.
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 64, 10.3.2005, s. 49.
   
      (2)  Ú. v. EÚ L 58, 26.2.2004, s. 16.
   
      (3)  Ú. v. EÚ L 87, 25.3.2004, s. 13.
   
      (4)  Nie sú uvedené žiadne ústavné požiadavky.